recursal/SuperWikiNEXT-32B huggingface dataset:
**Karapet Çernov binası** - Rostov-na-Donu şəhərinin ərazisində, Bolşoy Sadovnaya küçəsi, ev 4 ünvanında yerləşən bina. Bina 1911-1913-cu illərdə modern stilində inşa edilmişdir. Bina XIX əsrin sonları inşa edilmiş, bir müddət sonra isə rekonstruksiya edilmişdir. Karapet Çernovun binası regional əhəmiyyətli mədəni irs obyekti siyahısına daxil edilmişdir.

Tarixi
------

Çernovun binası (sol) və Melkenov-Ezekov binası (sağ)Çernovun binası (sol) və Melkenov-Ezekov binası (sağ)
Tikilişdən sonraTikilişdən sonra
Üç mərtəbədən ibarət olan bina 1890-cu illərdə Karapet Çernovun vəsaiti hesabına inşa edilmişdir. Bina sonradan beş mərtəbəyə qədər artırılır. 
Xalq arasında belə bir əfsanə vardır ki, Karapet Çernov ilə Qavril Melkanov-Ezekov arasında mərc olur. Onlar kimin daha varlı olmasına aydınlıq gətirməli idilər. Hər iki tacir Bolşoy Sadovnaya küçəsində bina inşa etməli idilər. Yarışmanı daha geniş ev inşa edəcək tacir udacaqdı. İlk əvvəl tacirlər binanı üç mərtəbəli etmək qərarına gəlsələrdə, XX əsrdə başlanan tikinti bumu səbəbindən binanın mərtəbəsini beşə qaldırmağa gərar alırlar. Nəticədə Qavril Melkanov-Ezekovun binanı bir necə metr enli olur. Çernov binanın inşası zamanı materialın böyük hissəsini təmələ yönəltdiyindən dairəvi damın inşasına imkanı olmaması səbəbindən burada kolonna quraşdırmalı olur. Bu isə şəhərdə bir ilk olur. Bu layihəni F. S. Yasinski işləyib hazırlamışdır. Tikinti işlərinə isə Q. Q. Çorçopyan rəhbərlik etmişdir. 
İnqilaba qədər binanı Sankt-Peterburq Beynəlxalq kommersiya bankı, kredit cəmiyyəti, Kəndtəsərrüfatı bankı və diş həmimi olan M. Sabsoviçin stomotoloji klinikası yerləşirdi. 1920-ci illərdə bina milliləşdirilmişdir. Birinci mərtəbədə mağazalar yerləşdirilmişdi. Digər mərtəbələrdə isə Əmək sarayı, «Dinamo», «Sevkavsnabsbıt» və digər idman cəmiyyətləri yerləşmişdi. Böyük Vətən müharibəsi dönəmində bina böyük zərər görmüşdür. 1950-ci ildə bina M. N. İşunin və Q. A. Petrovun layihəsi əsasında restavrasiya edilmişdir. Əks tərəfdə yerləşən Melkenov-Ezenkov müharibə zamanı tamamən dağılsa da yenidən bərpa edilmişdir.

1964-cü ildə maliyyə-iqtisad institutu xalq təsərrüfatı institutu olaraq adlandıırılmışdır. Hazırda binada Rostov Dövlət İqtisad Universiteti yerləşir.

Arxitekturası
-------------

Binanın fasadı Bolşoy Sadovnaya küçəsi və Voroşilov prospektinə baxır.

İstinadlar
----------

1. ↑  "Rostov-na-Donu". Rostov vilayətinin rəsmi saytı. 2013-09-28 tarixində arxivləşdirilib. İstifadə tarixi: 2013-09-28.
2. ↑  "Ворошиловский проспект (а также Столыпина и Карла Маркса)". 2019-03-26 tarixində arxivləşdirilib. İstifadə tarixi: 2017-02-12.
3. ↑  "Осколки прекрасного". rostov-dom.info. 2013-11-17 tarixində arxivləşdirilib. İstifadə tarixi: 2013-09-21.
Birləşmiş ştatlarda binar opsion
**Binar opsion** (təyin edilmiş gəlir opsionu) – təyin edilmiş vaxtda təyin edilmiş şərtlərin həyata keçirilməsindən asılı olaraq ya gəlirin təyin edilmiş həcmini təmin edir, ya da heç bir gəlir gətirmir. Opsion əvvəlcədən təyin edilmiş qiymət üzrə alındığından ümumi nəticə ya müsbət, ya da mənfi olacaq. Qaydalara əsasən, müsbət nəticənin həcmi mənfi nəticədə olduğundan aşağıdır. 

Binar opsionlar müqavilə bağlanmadan öncə ödəniş həcmini və mümkün riskləri dəqiq olaraq öyrənmək imkanı verir ki, bu da çoxlu sayda ticarət əməliyyatını asanlıqla idarə etmək imkanı qazandırır.

Hesablamanın asan olması üçün adətən, həyata keçirilmiş opsion üçün 100, həyata keçirilməmiş opsion üçün isə 0 təyin edilir. Əgər dəyəri 10 olan opsion alınıbsa, onun həyata keçirilməsi zamanı opsionun dəyəri 

100-ə bərabər qəbul edilir və treyder məhz bu məbləği əldə edir. Yox əgər opsion həyata keçməyibsə onun dəyəri 0-dır və treyder heç nə əldə etmir. Bəzi ticarət platformalarında opsionun həyata keçməməsi halında onun alınmasına sərf edilmiş vəsaitin 15%-nin geri qaytarılması mümkündür. Əgər opsion qiymətin enmə/qalxma mərhələsində olarsa, lakin etalon qiymətə bərabər həddə bağlanarsa treyderə ilkin məbləğin hamısı və ya bir hissəsi qaytarıla bilər (bu müqavilənin şərtlərindən asılıdır).

Bazarın cari vəziyyətindən asılı olaraq binar opsionun alış/satış qiyməti arasında böyük fərq ola bilər.

Treyderlər binar opsionlardan aktivin qiymətinin hərkət edəcəyi düzgün istiqaməti təyin etməklə gəlir əldə edə bilərlər. Beləliklə, burada iki variantı – seçilmiş aktiv üzrə qiymət artımının həcmi (Call-opsion) və yaxud aktivin dəyərinin enmə həcmi (Put-opsion). Seçilmiş zaman kəsiyi ərzində verilən proqnoz uğurlu olarsa və aktivin dəyəri təyin edilmiş səviyyədə və yaxud ondan yaxşı olarsa treyder təyin edilmiş məbləği əldə edir.

İlkin olaraq binar opsionlar bazarda bir o qədər də məşhurluq qazanmamışdır. 2008-ci ilin may ayında Amerika Fond Birjası (AMEX) və Çikaqo opsion birjası binar opsionlar ilə sistemli ticarətə başlayır, 2008-ci ilin iyun ayında isə bu müqavilələri standartlaşdırılar ki, bu da onlara indiki bazar liderliyini qazandırır.

Mənbə:
------

1. ↑  "Arxivlənmiş surət". 2018-07-15 tarixində arxivləşdirilib. İstifadə tarixi: 2017-04-13.
**Şandor (Aleksandr) Sabo** (mac. Szabó Sándor, slovak. Alexander Szabó; 4 yanvar 1906, Kоşitsе, Transleytaniya – 16 oktyabr 1966, Los-Anceles, Kaliforniya) — macar, çexoslovak və amerika güləşçisi, Avropa çempionu.

Həyatı
------

1906-cı ildə Koşitsedə doğuldu, hansı ki, o vaxtı Avstriya-Macarıstana aid idi, Birinci Dünya Müharibəsindən sonra isə yeni dövlət Çexoslovakiyanın ərazisində oldu; milliyyətcə macar idi. 1925-ci ildə Çexoslovakiya çempionu oldu. 1926-cı ildə Avropa Çempionatının gümüş medalına sahibi oldu. 1927-ci ildə Avropa çempionu oldu. 1928-ci ildə Amsterdam Olimpiya Oyunlarında iştirak etməli idi, amma idman nazirliyi seçimi onun xeyirinə etmədi.

1929-cu ildən Budapeştə yaşadı və orada amerikalı sahibkalarının təklif etdiyi peşəkar güləşçi karyerasına başladı. Həmin il Hamburqdan Nyu-Yorka köçdü və çoxillik peşəkar karyerasına başladı.

İstinadlar
----------

Xarici keçidlər
---------------

* Şandor Sabo — International Wrestling Database saytında profili (inq.)
**Orelyen Tçuameni** (27 yanvar 2000, Ruan) – İspaniya La Liqasında çıxış edən Real Madridin futbolçusu.

Karyerası
---------

### Bordo

Bordonun heyətində ilk matçına 26 iyul 2018-ci ildə keçirilən Ventspils-Bordo matçında çıxıb. Matça start heyətdən başlayan Orelyen Tçuameni 89-cu dəqiqədə əvəz olunub. Matç Bordonun 0–1 hesablı qələbəsi ilə başa çatıb.Bordonun heyətində ilk qolunu 9 avqust 2018-ci ildə keçirilən Mariupol-Bordo matçının 49-cu dəqiqəsində vurub. Matç Bordonun 1–3 hesablı qələbəsi ilə başa çatıb.29 yanvar 2020-ci ildə Bordodan ayrıldı.

### Monako

29 yanvar 2020-ci ildə Bordodan Monakoya transfer olundu.Monakonun heyətində ilk matçına 1 fevral 2020-ci ildə keçirilən Nim Olimpik-Monako matçının 72-ci dəqiqəsində çıxıb. Eyni zamanda matçın 85-ci dəqiqəsində sarı vərəqə ilə cəzalanıb. Matç Nim Olimpikin 3–1 hesablı qələbəsi ilə başa çatıb.Monakoda ilk dəfə 24 yanvar 2021-ci ildə keçirilən Monako-Marsel matçının 75-ci dəqiqəsində fərqlənib. Matç Monakonun 3–1 hesablı qələbəsi ilə başa çatıb.

Uğurları
--------

### Klub

İspaniya Real Madrid

* UEFA Super Kuboku
	+ Qalib (1): 2022/23

### Milli yığma

Fransa Fransa

* UEFA Millətlər Liqası
	+ Qalib (1): 2021

### Şəxsi

İstinadlar
----------

1. ↑  Aurélien Tchouaméni // Transfermarkt (çd.). 2000.

Xarici keçidlər
---------------

1. Orelyen Tçuameni Soccerway

2. Orelyen Tçuameni Transfermarkt

3. Ventspils 0–1 Bordo Soccerway

4. Mariupol 1–3 Bordo Soccerway

5. Nim Olimpik 3–1 Monako Soccerway

5. Monako 3–1 Marsel Soccerway

|  |  |
| --- | --- |
|  Bu şablona bax   Foto, video və audio | Instagram |
| Tematik saytlar | AS.com · BDFA · BDFutbol · ESPNFC.com · eu-football.info (oyunçu) · FootballDatabase.eu · Kicker.de · Kooora · L’Équipe · LFP · National Football Teams.com · Soccerbase (oyunçu) · Soccerway · playmarkerstats.com (oyunçu) · Transfermarkt (oyunçu) · worldfootball.net (oyunçu) · УЕФА |
| Normativ yoxlama | GND: 1275521053 · VIAF: 9255167202620667930005 · WorldCat VIAF: 9255167202620667930005 |
**Cənd** (Ərəbcə: ثءند və ya Xocənt) — Qədim oğuz şəhəri.

Tarixi
------

Müasir Qazaxıstanda Kızılorda vilayəti bağlı Kazalinsk (Qazaxca: Қазалы; Rusca: Казалинск) şəhrinin yaxınlarında əskidən Oğuz ölkəsi içində Seyhun çayının sol yaxasında İslam sınırında bir uc (Qədim türkcədə: kənar, sərhəd) şəhirdir və o çağda Aral dənizinə tez-tez Cənd gölü də deyilirdi. Türkistanda Yangikəntdən 140 kilometr uzaqlıqda olub, xalqının çoxu müsəlmandı. Vaxtı ilə Oğuz yabgusunun oturduğu şəhər, XIII əsrdə başlayan Monqol istilası sırasında monqollar digər oğuz şəhərləri kimi şəhəri yağmalamış bir çox qırğınlar etmişdilər. 

Biz sanırıq ki, Cənd və Sapran səyahətində Alp Arslan (ʿAdud ad-Daula Abu Shudschaʿ Muhammad bin Daud Chaghri)ı hədiyələrlə qarşılayan (1066) Cənd xanı Oğuzlardan və müstəqil bir hökmdardı.

Mahmud Qaşqarlı, Sırdərya bölgəsini isə Türk dilinin ən əski və dəyərli sözlüklərindən Divânu Lügatit-Türktə bulunan xəritədə ayrıca "Bilād al-Guzziyya" adı ilə qeyd etmiş və buraya altı şəhər işarəti qoymuşdur. Bunlardan yalnız "Cənd" şəhərinin adı yazılmış, xəritədə Ceyhun ilə Seyhun çaylarının arasında və Seyhun çayının sol yaxasında işarələnmişdir.

Səlcuq subaşının paytaxt (mərkəz) etdiyini bildiyimiz şəhərdir. Ənaz 10. yüzyıldan bəri Oğuz yabgusunun qışlağı olan ərəbcə Al-Qarjat al-haditha (Farsca: Dih-i Nau, türkcə adı Yengikənd)dir. Ayrıca, Orta Çağın sonunda Buxarada "Turk-i Djandi" adı altında bir ordugah (kışla)dan bahsədilmiştir. Qaynaqlara görə, Orta Çağ boyunca al-Kariya al-Djadid adında bir yerləşim yeri varmış, bu demək olur ki yəni yerləşim yeri, Djanddan Türkmən köçmənləri tərəfindən qurulmuşdur.

Oğuz şəhərləri haqqında araşdırma aparan rus arxeoloqu Sergey Pavloviç Tolstov əl-İdrîsînin batıda Aral dənizi, şərqdə Daşkənd və şimali-qərbdə "Murqar dağları" (Murgajar-tav, Mughalzhar vəya Mugalzhar) arasındaki Oğuz bölgəsi haqqında bu bilgiləri verir:

"Oğuz şəhərləri çoxdur. (Bu şəhərlər) şimalda və şərqdə qarşı- qarşıya sıralanır. (Oğuzların) əlçatmaz-ərişilməz dağları və (bu dağlarda) müstahkəm kurganları vardır və bəyləri buralarda daldalanır, əşyaları ilə yeyəcəklərini mühafizə edərlər (Bu bəylər) bu elin qoruyucusudur."

Həmçinin bax
------------

* Oğuzlar

İstinadlar
----------

1. ↑  Barthold, W. Əl Ghuzz maddəsi və Husaynī, S.Ahbār ad-Davlat as-Salcūkiyya, Nəcati Lügal yayımı, Ankara 1943, sayfa 28.
2. ↑  Hudud ul-alam min al-mashriq ila al-maghrib, sayfa 122, 371.; Oməljan Pritsak, Dər Untərgang dəs Rəichəs dəs oguzischən Yabgu, Fuat Köprülü Armaganı, İstanbul 1953, sayfa 405.
3. ↑  Gəschichtə Mittəlasiəns, Karl Jəttmar[*ölü keçid*]
4. ↑  Hudud ul-alam min al-mashriq ila al-maghrib, sayfa 22, 122, 306, 308, 312, 353, 371.
5. ↑  O. M. Suharəva, quartər a community pozdnəfəodalno-go city Bukhara. M, Sciəncə, 1976, p. 91-92
6. ↑  İsmayıl ibn Əhmad əs-Samani, vol. 3, p. 319
7. ↑  S.P. Tolstov, "Goroda Guzov", Soviətskaya Ətnografiya Moskova 1947, sayfa 56.
**Ordubadilər** — orta əsr filosofu Nəsirəddin Tusinin nəslindən olan fars zadəgan sülaləsi. Sülalə Azərbaycanın Ordubad şəhərindəndir və ilk dəfə monqol işğalları dövrünə aid mənbələrdə adına rast gəlinir. Daha sonra Ordubadilərin adı Səfəvilər imperiyasının qurulduğu dövrə qədər mənbələrdən itir. Sülalənin banisi Bəhram xan Ordubadi Səfəvi şahı I İsmayıla (1501-1524) xidmət etmişdir. I İsmayıl onu Ordubadın kələntəri (şəhər inzibаti və mülki idаrələrinin bаşçısı) vəzifəsinə təyin etmişdir.

Bəhramın vəzifəsini oğlu Hatəm davam etdirmiş və bəy titulunu almışdır. 1591-ci ildə Hatəm bəy Səfəvi şahı I Abbasın (1587-1629) vəziri təyin edilmişdir. Onun oğlu Mirzə Talıb xan xədim Sarı Tağı tərəfindən öldürülənə qədər 1632-1633-cü illərdə Səfəvi şahı I Səfinin (1629-1642) vəziri olmuşdur. Sarı Tağının Mirzə Talıb xanı öldürməsinə səbəb onun Ordubadilərə qarşı olan nifrəti idi; Hatəm bəy Sarı Tağının atasının istədiyi vəzifəni ona verməmişdi.

Ordubadilər sülaləsinin digər bir üzvü, Mirzə Əbülhüseyn bəy Ordubadi I Səfinin hakimiyyət dövrünün əvvəllərində xəzinədar (müstəvfi al-mamalik) kimi xidmət etmişdir.

İstinadlar
----------

1. 1 2  Babaie, 2004. səh. 42-43
2. ↑  Babaie, 2004. səh. 160
3. ↑  Babaie, 2004. səh. 140

Ədəbiyyat
---------

* *Blow, David.* Shah Abbas: The Ruthless King Who became an Iranian Legend. London, UK: I. B. Tauris & Co. Ltd. 2009. ISBN 978-1-84511-989-8. LCCN 2009464064.
* *Matthee, Rudi.* Persia in Crisis: Safavid Decline and the Fall of Isfahan. I.B.Tauris. 2011. 1–371. ISBN 0857731815.
* *Babaie, Sussan.* Slaves of the Shah: New Elites of Safavid Iran. I.B.Tauris. 2004. 1–218. ISBN 9781860647215.
* *Newman, Andrew J.* Safavid Iran: Rebirth of a Persian Empire. I.B.Tauris. 2008. 1–281. ISBN 9780857716613.
* *Roemer, H.R.* The Safavid period // The Cambridge History of Iran, Volume 5: The Timurid and Safavid periods. Cambridge: Cambridge University Press. 1986. 189–351. ISBN 9780521200943.
**Göy Börü** (başqırdca:*күк бүре / Kük Büre*) — başqırdların milli gənclər təşkilatı. Göy Börü sözünün başqırd dilindəki mənası Boz Qurd deməkdir. Rusiya Federasiyasına bağlı Başqırdıstanda rəsmi təşkilat olaraq qeydiyyatdan keçmişdir.

Simvol
------

Təşkilatın simvolu türk dünyasının milli simvolu olan qurd başı və arxa planda da günəşdir Türk xalqlarının mifologiyasındakı qurd milli yaddaşın, bilgəliyin, cəsarətin, fədakarlığın və vətənlərinə olan bağlılığın rəmzidir. Millət adı olan başqırd sözünün də qurdla bağlı olduğu ehtimal edilir.

Təşkilat başqırdların öz müqəddəratını təyin etmə haqqının olduğunu bildirir və ideologiyası liberal millətçiliyə əsaslanır.

Digər təşkilatlarla əlaqə
-------------------------

2012-ci ildə yerli rus mediası iki millətçi təşkilat olan Azadlıqla (tatarlar) "Göy Börü"nün ittifaqda birləşdiyini yazmışdır. Tatar millətçilərinin lideri Nail Nabiulla "birliyin rus olmayan xalqlar üçün mübarizədə Rusiya Federasiyasındakı bütün millətçi təşkilatlarla birləşməyə açıq olduğunu" bildirmişdir. "Azadlıq" və "Göy Börü" təşkilatlarının rəhbərləri bəyanatlarında Çuvaşiya, Udmurtiya, Mari El, Altay və Saxa Yakutiyadakı bütün millətçi təşkilatlar ilə potensial ittifaq olduğunu bildirdilər.

Həmçinin bax
------------

* Azad Volqa-Ural

İstinadlar
----------

1. ↑  "Başqortstannıñ "Kük büre" oyışması duslıq yaklı". www.yalquzaq.com. 2010-03-17 tarixində arxivləşdirilib. İstifadə tarixi: 12 mart 2021.
2. ↑  "Татарские и башкирские националисты объединились против русских". www.km.ru. 29.06.2012. 2021-03-12 tarixində arxivləşdirilib. İstifadə tarixi: 12 mart 2021.
**Göy-yaşıl yosunlar** (*Cyanophyta*) — Yosunlar şöbəsi; prokariotlara aiddirlər. Göy-yaşıl yosunlarda nüvə materialı hüceyrə qilafının daxili qatından ibarətdir. Göy-yaşıl yosunlar üçün göy-yaşıl rəng xarakterikdir, lakin çəhrayı və qara rəngliləri də olur. 2000, SSRİ-də 1000-dən çox, o cümlədən Azərbaycan SSR-in daxili sularında 200-dək, Xəzər dənizində isə 100-dən çox növü məlumdur. Göy-yaşıl yosunlar dəniz və şirin suların bentos və planktonuna daxildir. Torpağın səthində, 80 °C-dək isti su mənbələrində, qarlı dağlarda və qütb vilayətində yayılmışdır. Bəzi növlərindən Çində və Çad Respublikasında qida kimi istifadə olunur.

Həmçinin bax
------------

* Sianobakteriya

İstinadlar
----------

1. ↑  Азәрбајҹан Совет Енсиклопедијасы: [10 ҹилддә ]. VI ҹилд: Куба—Мисир. Бакы: Азәрбајҹан Совет Енсиклопедијасынын Баш Редаксијасы. Баш редактор: Ҹ. Б. Гулијев. 1982. С. 108.

Xarici keçidlər
---------------

|  |  |
| --- | --- |
|  Bu şablona bax   Taksonomiya | ITIS TSN |
**Səttarzadə İsrafil Səttar oğlu** – Azərbaycanlı alim, kimya elmləri doktoru, professor.

Həyatı
------

İsrafil Səttarzadə 1914-cü ildə anadan olmuş, Lənkəran Pedaqoji Texnikumunu bitirmişdir. 1935-ci ildə Azərbaycan Dövlət Universitetinin kimya fakültəsinə qəbul olunmuş, 1940-cı ildə oranı bitirərək, ordu sıralarına çağrılmışdır.

1944-cü ildən M.V.Lomonosov adına nəzdində olan Elmi-Tədqiqat Kimya İnstitutunda işləmişdir. 1950-ci ildən ADU-nun kimya fakültəsində müəllim və dosent vəzifələrində işləmiş, 1965-1983-cü illərdə isə fiziki və kolloid kimya kafedrasına rəhbərlik etmişdir.

İsrafil Səttarzadə 1949-cu ildə namizədlik, 1964-cü ildə doktorluq dissertasiyasını müdafiə etmişdir. 1967-ci ildə professor adını almışdır.

İsrafil Səttarzadənin elmi tədqiqatları üzvi çöküntülərin çevrilməsindən neftin optiki fəallığının əmələ gəlməsi nəzəriyyəsinin işlənib hazırlanmasına və elmi cəhətdən onun əsaslandırılmasına aiddir. O, uzvi aləmin neft mənşəli məhsullara çevrilməsində bentonit gillərin katalitik rolunu aşkara çıxarmışdır. Onun elmi-tədqiqat işlərinin nəticələri 115 elmi əsərdə ümumiləşdirilmişdir.

İ. Səttarzadənin rəhbərliyi ilə 2 elmlər namizədi hazırlanmışdır.

İsrafil Səttarzadə Azərbaycan SSR Əməkdar Elm Xadimi fəxri adına layiq görülmüşdür. O, həm də D.İ.Mendeleyev adına Ümumittifaq Kimya Cəmiyyətinin diplomunu almışdır.

İstinadlar
----------

1. ↑  Bakı Dövlət Universitetinin professorları. - Bakı, 2014
**Bannoye gölü** (Başqırd dili. Мауыҙлы күле — «cadügər gölü», başqırd dili. Яҡтыкүл — «işıqlı göl»)- Başqırdıstanda yerləşən göldür. Hövzəsi Baykal gölünə daxildir. 1965-ci ildən *təbiət abidəsidir*.

Təsviri
-------

Gölün sahəsi — 7,7 km², uzunluğu — 4170 m, orta eni isə — 1880 m-dir. Maksimal dərinliyi 28 m, orta dərinliyi isə 10,6 m-dir. Gölün ümumi həcmi 81,7 mln m³, hövzəsinin sahəsi isə 36,3 km²-dir.

Göl Başqırdıstan Uralının zirvələri olan Kutukay (664 m), Karanyalık (620 m) və Yamankaya dağ silsiləsinin qollarının orta hissəsi arasında yerləşmişdir. Göl Başqırdıstanın Abzelovski rayonunun mərkəzi olan Askarova kəndindən 28 km şimal-şərqdə yerləşmişdir. Maqnitorskdan isə 45 km şimalda yerləşib.

Bannoye gölü tektonik mənşəli göldür. Bannoye gölü təkcə Zauralın daxilində deyil, həm də bütünlüklə respublikada ən dərin göllərdən biri hesab olunur. Gölün suyu şirin və şəffafdır. Sıldırımlı yerlərə, sərt qayalıqlara, qumlu sahillərə malikdir. Qərbdə basıq formadadır. Gölə Yangelka çayı tökülür. Çay Ural çayının sağ qoludur.

Adı
---

Bannoye gölünün adı ilə bağlı əfsanə vardır. Yemelyan Puqaçov bir gün döyüşdən əvvəl öz qoşununa *yuyunmağı* əmr edir. Ordu isə Bannoe gölündə yuyunur. Göl də adını buradan götürür.

Ehtimal olunur ki, Bannoye gölünün adı gündəlik həyatdan götürülmüşdür. Çünki gölün tarixən adı **Yaktıkul** gölü olub.

Bəzi versiyalara görə, Bannoye sözü *Mauızzı* (başq. Мауыҙҙы) sözündən götürülüb. Mauızzı türk xalqlarında mifik varlıqlardan hesab olunur. Sözün mənası isə *hüdudsuz, acgöz* deməkdir.

Rekreasiya
----------

Göl və onun ətrafları əsas istirahət mərkəzlərindəndir. Gölün ətrafında sanatoriyalar və istirahət bazaları yerləşir. Dağ xizək mərkəzinə də rast gəlmək olar.

Bannoye gölü. 2009-cu il

İstinadlar
----------

1. 1 2 3  Башкирская энциклопедия. В 7 т. / Гл. редактор М. А. Ильгамов. Т.1: А—Б. Уфа: Башкирская энциклопедия, 2005.
2. ↑  "Статья в *Башкортостан: Краткая энциклопедия*". 2013-11-10 tarixində orijinalından arxivləşdirilib. İstifadə tarixi: 2016-04-18.
3. ↑  Словарь топонимов Республики Башкортостан. Уфа: Китап, 2002. 256 с. - С.147.

Ədəbiyyat
---------

* Газета "Выбор" №118-119 (10044-10045) от 11.08.2015. Статья «Край тысячи озёр».

Xarici keçidlər
---------------

* Широкоформатная панорама — озера Банное Arxivləşdirilib 2010-12-26 at the Wayback Machine
* Статья в *Башкортостан: Краткая энциклопедия* Arxivləşdirilib 2013-11-10 at the Wayback Machine
* Энциклопедия Башкирии. Яктыкуль
* Озеро Якты-куль - жемчужина Башкирского Зауралья[*ölü keçid*] // Başqırdıstanın Ekologiya portalı
**Vera Siqnadze** (tam adı: *Vera Varlamovna Siqnadze*, *gürc.* ვერა ვარლამის ასული წიგნაძე; d. 24 sentyabr 1924, Bakı, Azərbaycan SSR, SSRİ – ö. 17 iyun 2016, Tbilisi, Gürcüstan) — Gürcüstan-sovet balerinası, pedaqoqu, Gürcüstan SSR-nin xalq artisti (1955), Tbilisinin əməkdar sakini (2009). Vera Siqnadze 1970-ci ilə qədər Vaxtanq Çabukianinin partnyoru olmuşdur.

Bioqrafiya
----------

Vera Varlamovna Siqnadze 24 sentyabr 1924-cü ildə Bakı şəhərində anadan olmuşdur.. O, 1943-cü ildə Bakı Xoreoqrafiya Məktəbini bitirmişdir və Mirzə Fətəli Axundov adına Azərbaycan Dövlət Akademik Opera və Balet Teatrının truppasına qəbul edilmişdir. O kordebaletdə rəqs edirdi, amma artıq 16 yaşında Dina Qaçinovanın rəhbərliyi altında Aleksandr Qlazunovun «Raymonda» baletində çalışırdı. 1946-ci ildə Zaxarıy Paliaşvili adına Gürcüstan Opera və Balet Teatrında fəaliyyət göstərməyə başlamış, orada aparıcı solist olmuşdur. 1948-ci ildə Vaxtanq Çabukiani ilə partnyor olmuşdur.

Vera Siqnadzenin rəqsi texniki xüsusiyyətləri və zərifliyi ilə fərqlənirdi. O, SSRİ-nin böyük şəhərlərində, eləcə də Fransa, ABŞ, İspaniya, Braziliya və Çilinin şəhərlərində qastrol səfərlərinə çıxmışdır.

1969-cu ildə Tiflis Xoreoqrafiya Məktəbində klassik rəqs tədris etməyə başlamışdır.

Vera Varlamovna Siqnadze 17 iyun 2016-cı ildə Tbilisi şəhərində vəfat etmişdir.

Mədəniyyətdə
------------

2005-ci ilin dekabr ayında Gürcüstan poçtu «Gürcüstan baleti» adlı iki markadan ibarət bir marka seriyası buraxmışdır. İlk markanın üzərində Vera Siqnadze, ikinci markanın üzərində isə Vaxtanq Çabukiani təsvir edilmişdir.

Filmoqrafiya
------------

* 1960 — Venesiya mavrı

Təltif və mükafatlar
--------------------

* Lenin ordeni (1958)
* Birinci dərəcəli Stalin mükafatı (1948)
* İkinci dərəcəli Stalin mükafatı (1951)
* Gürcüstan SSR xalq artisti (1955)
* Tbilisinin əməkdar sakini (2009)

İstinadlar
----------

1. ↑  *Markov, P.A.* Театральная энциклопедия. Советская энциклопедия. 1967. səh. 1136.
2. 1 2  "Феномен Веры Цигнадзе". «Arqumentlər və faktlar». 25 aprel 2007. 22 avqust 2016 tarixində arxivləşdirilib. İstifadə tarixi: 16 avqust 2018.
3. ↑  *Quniya N.* Gürcüstan Sovet Ensiklopediyası, XI cild, səh. 314, Tbilisi, 1987
4. 1 2  "საქართველოს კულტურისა და ძეგლთა დაცვის სამინისტრო — ვერა წიგნაძე". Gürcüstan Respublikası Mədəniyyət Nazirliyi. 2016-06-19 tarixində orijinalından arxivləşdirilib. İstifadə tarixi: 2021-02-19.  (#apostrophe\_markup)

Xarici keçidlər
---------------

* 

* Vikianbar Vikianbarda **Vera Siqnadze** ilə əlaqəli mediafayllar var.
* **Vera Siqnadze** «Musiqi teatrının ustası» saytında.
* **Vera Siqnadze** və **Vaxtanq Çabukiani** «Otello» baletində.
**Amur zirinci** (*lat.* Berberis amurensis) — bitkilər aləminin qaymaqçiçəklilər dəstəsinin zirinckimilər fəsiləsinin zirinc cinsinə aid bitki növü.

Təbii yayılması
---------------

Yaponiyada və Çində meşələrdə, dağ çaylarının sahillərində, daşlıq torpaqda bitir.

Botaniki təsviri
----------------

Hündürlüyü 2-3 m-ə qədər olan az budaqlı koldur. Cavan budaqları sarımtıldır,yaşlandıqca bozumtul rəng alır. Qoca zoğları qırışlı qabıqla örtülmüşdür. Yarpaqları sadə, dərili, iri, uzunluğu 10 sm-ə qədər olan yumurtaşəkilli, neştərvari formalı, kənarları xırda dişlidir. Yazda və yayda parlaq yaşıl, payızda qızılı-qırmızı və ya qırmızıdır. Uzun zoğlarda yarpaqları növbəli yerləşir, qısa zoğlarda dəstələrə yığılmışdır. Bu cür dəstələrin bünövrəsində 3-5 yerə bölünmüş, iri iynələr şəklini dəyişmiş yarpaqlar hesab edilir. May ayında çiçəkləyir. Açıq sarı çiçəkləri xoş qoxuludur. 10-26 ədəd sıx, salxımşəkilli çiçək qruplarına yığılmışdır. Çiçəkləmə müddəti 17-20 gündür. Bir yaşında çiçəkləyir. Meyvələri sentyabr-oktyabr aylarında yetişir və uzun müddət ağacda qalır. Meyvələrinin uzunluğu 1 sm-ə qədər, 1-2 iri toxumları qırmızı ovalşəkillidir. Toxumlar, zoğlar, qələmlər və kök zoğları ilə asanlıqla çoxalır.

Ekologiyası
-----------

Quraqlığa, istiyə və soyuğadavamlıdır.

Azərbaycanda yayılması
----------------------

Mədəni halda Abşeronda, Gəncədə və başqa rayon və şəhərlərin həyətyanı sahələrində rast gəlinir.

İstifadəsi
----------

Kolun gözəl formasına, iri yarpaqlarına, bol çiçəkləməsinə və meyvəverməsinə görə tək və qrup əkinləri, canlı çəpərlər salınması üçün məsləhət görülür. Tərkibində alkoloid, berberin maddələri vardır. Yarpaqları qara ciyərin, leyşmanioz, malyariya, öd kisəsi yollarının xroniki xəstəliklərində və qankəsici vasitə kimi istifadə edilir. Yeməlidir, ləti turş, dadlıdır.

İstinadlar
----------

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q481675
* Wikispecies: Berberis amurensis
* EoL: 5514484
* EPPO: BEBAM
* FoC: 242308134
* GBIF: 7300239
* GRIN: 6810
* iNaturalist: 543766
* IPNI: 106405-1
* NCBI: 258140
* PalDat: Berberis\_amurensis
* PfaF: Berberis amurensis
* Plant List: kew-2673404
* POWO: urn:lsid:ipni.org:names:106405-1
* Tropicos: 3500198
* WFO: wfo-0000562758

 |
Şaquli şəkildə olan toxucu dəzgah
**Toxucu dəzgah** — üfüqi istiqamətdə torpağa və ya döşəməyə uzadılan, yaxud şaquli istiqamətdə yuxarısı divara, aşağısı döşəməyə və ya torpağa dayanan parça, xalça və xalça məmulatları toxumaq üçün istifadə edilən sadə toxucu dəzgah

Qədim zamanlarda köçəri həyat sürən insanlar yeraltı qazmaları, damları, çadırları, tavanı alçaq kənd evlərini üçün xarakterik olduğundan xalça dəzgahlar üfüqi şəkilıdə qurulmuşdur. Ərişlərə lazım olan tarımlıq yerə bərkidilmiş ağacları oxlarla birləşdirən iplərin qısaldılması ilə verilmişdir.

Buna görə də köçəri həyat sürən insanlar üçün üfüqi dəzgahlar əlverişsiz olmuşdur, çünki toxuma prosesində toxucu belini əydiyindən fiziki cəhətdən yorulmuş və əmək məhsuldarlığı aşağı düşmüşdür.

Bu səbəbdən müəyyən müddət sonra üfüqi dəzgah təkmilləşmiş və zaman keçdikcə şaquli şəklə salınaraq divar hanası adlanan toxucu dəzgah şəklinə düşmüşdür.

Həmçinin bax
------------

* Yer hanası
* Divar hanası

İstinadlar
----------

1. ↑  "Dəzgah". 2016-03-11 tarixində orijinalından arxivləşdirilib. İstifadə tarixi: 2012-06-09.
2. ↑  "Yer hanası". 2016-03-10 tarixində orijinalından arxivləşdirilib. İstifadə tarixi: 2012-06-09.
3. ↑  "Divar hanası". 2016-03-07 tarixində orijinalından arxivləşdirilib. İstifadə tarixi: 2012-06-09.
**Amurozavr** (*lat.* Amurosaurus) — Qadrozavr fəsiləsinə aid dinozavr cinsi. Bu cinsinə — Amurosaurus riabinini növü daxildir. Amurozavrlar Təbaşir dövrünün sonlarında 74–65 milyon il öncə yaşamışlar. Onların bütün sümükləri aşkarlanmasada, uzunluqlarının təxmini 6–8 m olduğu ehtimal olunur.

İlk dəfə rus paleontoloqlar Yuri Bolotski və Sergey Kurzanov tərəfindən 1991-ci ildə ətraflı məlumat vermişlər. Öz adını Amur çayı və qədim yunan sözü olan <sauros> (kərtənkələ) birləşməsindən əmələ gəlmişdir. Amur çayı Rusiya və Çin arasında sərhədi təşkil edir.

Həyat tərzi
-----------

Amurozavrların iri beynləri olmuşdur. Bu xüsusiyyətlərə görə onlar ot yeyən dinozvrlar arasında fərqlənirlər. Ola bilsin ki, bu onlara müəyyən qəliz davranışlara sahib olmasına səbəb ola bilərdi. Böyük ehtimaliki, sürü halında yaşanışlar.

Amurozavr
---------

Amurozavrların qalıqları Xabarovskda Qrodekova muzeyində saxlanılır. Üstəlik burada təbii ölçüsü olmaqla dinozavrın maketi saxlanılır.

Ədəbiyyat
---------

* С. В. Савельев, В. Р. Алифанов, Ю. Л. Болотский: "Анатомия мозга Amurosaurus riabinini и некоторые особенности нейробиологии утконосых динозавров". Палеонтологический журнал, № 1 2012 год.

İstinadlar
----------

Xarici keçidlər
---------------

|  |  |
| --- | --- |
|  Bu şablona bax   Taksonomiya | EOL · GBIF |
| Normativ yoxlama | Microsoft: 2776116342 |

* Amurozavr  (rus.)

|  |  |
| --- | --- |
| Taksoneyniləşdirmələri | 
* Wikidata: Q133179
* EoL: 4531647
* Fossilworks: 64250
* GBIF: 4965920

 |
**Yevgeni Nikolayeviç Ptiçkin** (rus.: *Евгений Николаевич Птичкин*) — rus bəstəkarı, RSFSR-in əməkdar incəsənət xadimi (1978), RSFSR-in xalq artisti (1988).

Həyatı
------

Yevgeni Ptiçkin 1 iyun 1930-cu ildə Moskvada anadan olmuşdur. 1957-ci ildə Musiqili-pedaqoji institutunun kompozisiya sinfini bitirmişdir.

Bir vaxtlar səs rejissoru çalışan Y. Ptiçkin sonralar peşəkar bəstəkara çevrilir. 1960-cı illərin əvvəllərindən kinoda çalışmışdır. Ona ən böyük şöhrəti 1970-ci ildə çəkilmiş "Mənim küçəm" filminə yazdığı mahnı gətirmişdir.

Yevgeni Nikolayeviç Ptiçkinin musiqiləri 70-dən artıq bədii və animasiya filmlərində səslənmişdir. Bu mahnıları məşhur müğənnilər – Anna German, İosif Kobzon, Mayya Kristalinskaya, Lüdmila Qurçenko ifa etmişlər.

Bəstəkar Yevgeni Nikolayeviç Ptiçkin 28 noyabr 1993-cü ildə doğulduğu Moskva şəhərində vəfat etmişdir.

Filmoqrafiya
------------

1. İki kapitan (teleserial, 1976)
2. Kolya, Olya və Arximed (cizgi filmi, 1972)

İstinadlar
----------

1. ↑  "Евгений Птичкин". 2020-10-22 tarixində arxivləşdirilib. İstifadə tarixi: 2013-07-23.
2. ↑  Птичкин Евгений Николаевич - биография

|  |  |
| --- | --- |
|  Bu şablona bax   Tematik saytlar | Discogs · IMDb · Kinopoisk · MusicBrainz |
| Normativ yoxlama | BNF: 139695614 · ISNI: 0000 0000 2010 9637 · LCCN: n82019986 · NKC: xx0057368 · VIAF: 811782 · WorldCat VIAF: 811782 |
Koordinat:Sky map 1s 25d 20,7sn; +34º 1' 1″

**NGC 537**, Yeni Baş Kataloqda qeydə alınmış qalaktikadır. Göy üzündə Andromeda bürcü istiqamətində yerləşir. **Sbc/P** tipli  qalaktikadır. İngilis astronomu Uilyam Herşel tərəfindən 1784-cü ildə 47.5 sm (18.7 düymə) ölçülü reflektor vasitəsilə kəşf edilmişdir.

İstinadlar
----------

1. ↑
2. 1 2  "NASA/IPAC Kosmik Qalaktikanın Verilənlər Bazası". NGC obyekti üçün NED nəticələri (İngiliscə).
3. ↑  "NGC/IC Verilənlər bazası". NGC (İngiliscə).

Xarici keçidlər
---------------

* SEDS
* 

* WikiSky-da NGC 537: DSS2, SDSS, GALEX, IRAS, Hidrogen α, X-Ray, Astrofoto, Göy xəritəsi, Məqalələr və şəkillər

NGC obyektləri

 Kateqoriya:NGC obyektləri  


---

NGC 513 |
NGC 514 |
NGC 515 |
NGC 516 |
NGC 517 |
NGC 518 |
NGC 519 |
NGC 520 |
NGC 521 |
NGC 522 |
NGC 523 |
NGC 524 |
NGC 525 |
NGC 526 |
NGC 527 |
NGC 528 |
NGC 529 |
NGC 530 |
NGC 531 |
NGC 532 |
NGC 533 |
NGC 534 |
NGC 535 |
NGC 536 |
**NGC 537** |
NGC 538 |
NGC 539 |
NGC 540 |
NGC 541 |
NGC 542 |
NGC 543 |
NGC 544 |
NGC 545 |
NGC 546 |
NGC 547 |
NGC 548 |
NGC 549 |
NGC 550 |
NGC 551 |
NGC 552 |
NGC 553 |
NGC 554 |
NGC 555 |
NGC 556 |
NGC 557 |
NGC 558 |
NGC 559 |
NGC 560 |
NGC 561 |
NGC 562



|  |  |
| --- | --- |
|  | *Qalaktika ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Korsika** (*fr.* Corse [kɔʀs], korsikaca. *Corsica*) — Aralıq dənizinin şimal hissəsində ada. Fransa ərazisidir. Sah. 8,7 min km². Şimal sahili hamar, qərb sahili rias tiplidir, körfəzlərlə kəskin parçalanmışdır. Maksimal hündürlüyü – 2710 m (Mon-Sento dağı). Qranit və gilli şistlərdən təşkil olunmuşdur. Adanı Apenin yarımadasından Korsika boğazı, Sardiniya adasından isə Bonifaco boğazı ayırır. Aralıq dənizi iqliminə malikdir. İllik yağıntı 650–1000 mm. Çayları (Qolo, Tavinyano və s.) qısa və astanalıdır. Əsas bitkisi makvisdir. Daş palıd, mantar palıd və s. meşələri var. Dağların yuxarı hissələri subalp və alp çəmənləridir. Subtropik bitkilər, arpa, buğda, qarğıdalı yetişdirilir. Əsasən üzümçülük, həmçinin bağçılıq, bostançılıq, heyvandarlıq, turizm inkişaf etmişdir. Mühüm şəhərləri və portları Ayaçço və Bastiyadır.
Korsika qədimdən İberiya və Liquriya tayfaları tərəfindən məskunlaşmışdı. E.ə. 3-2 əsrlərdə Roma işğal etmişdi. 6-8 əsrlərdə Bizansa məxsus idi. 1347 ildə burada Genuyanın hökmranlığı bərqərar oldu. 1729 ildə korsikalıların yadelli ağalığına qarşı üsyanı başlandı. Kompyen konvensiyası (1764) və Versal müqaviləsinə (1768) görə Fransanın tabeliyinə keçdi, 1796 ildə isə qəti olaraq ona birləşdirildi. 1942 ilin noyabrında Korsikanı italyan və alman qoşunları işğal etdi.
Napoleon Bonapart Korsikadakı Ayaçço şəhərində doğulmuşdur.

Xarici keçidlər
---------------


Vikianbarda ***Corsica*** ilə əlaqəli mediafayllar var.  

* Grosse, private Korsika-Webseite (Korsika haqqında məlumatlar)
* Agence du Tourisme de la Corse (Rəsmi turist portalı)

Həmçinin bax
------------

* Korsika boğazı
* Korsikalılar

İstinadlar
----------

1. ↑  archINFORM (alm.). 1994.
2. ↑  Estimation de population par région, sexe et grande classe d'âge – Années 1975 à 2022. Fransa Statistika və İqtisadi Araşdırmalar üzrə Milli İnstitutu.

| ⛭Fransa Fransa |
| --- |
| Regionlar | Akvitaniya  • Aşağı Normandiya  • Bretan  • Burqon  • Elzas  • Franş-Konte  • İl-de-Frans  • Korsika  • Lanqedok-Russilyon  • Limuzen  • Lotaringiya  • Cənub-Pireneylər  • Nor-Pa-de-Kale  • Overn  • Luara torpaqları  • Pikardiya  • Puatu-Şaranta  • Sentr  • Şampan-Ardenn  • Yuxarı Normandiya  • Provans-Alp-Kot-d'Azür  • Rona-Alplar |  |
| Regionlar (2016) | Bretan  • Burqundiya - Franş-Konte  • Qrand Est‎  • İl-de-Frans  • Korsika  • Mərkəz - Luara vadisi  • O-de-Frans  • Normandiya  • Oksitaniya  • Overn - Rona - Alplar  • Luara torpaqları  • Provans-Alp-Kot-d'Azür  • Yeni Akvitaniya |
| Dənizarxasılar | Fransa Qvianası  • Martinika  • Mayotta  • Qvadelupa  • Reünyon  • Fransanın Cənub və Antarktika əraziləri |
**Xosrov Abdulla oğlu Abdullayev** (29 yanvar 1926, Şamaxı – 31 mart 1980, Novosibirsk) — Azərbaycan sirk artisti, jonqlyor, illüziyaçı, Azərbaycan SSR xalq artisti (1977).

Həyatı
------

Xosrov Abdulla oğlu Abdullayev 29 yanvar 1926-cı ildə Şamaxıda anadan olub. Moskvadakı Dövlət Sirk Sənəti Məktəbini bitirib (1942). Azərbaycan SSR xalq artisti (1977) idi.

Xosrov Abdullayev 31 mart 1980-ci ildə Novosibirskdə vəfat edib. Moskvada dəfn edilmişdir.

Yaradıcılığı
------------

Görkəmli sovet jonqlyorlarından olan Abdullayev 30 ildən artıq bu janrda fəaliyyət göstərmişdir. Abdullayevin jonqlyor sənəti virtuozluğu, orijinallığı, milli özünəməxsusluğu və ekssentrik elementləri ilə fərqlənirdi. Abdullayev həmçinin kloun və illüzionist kimi də tanınmış (Karandaş və E. Kionun proqramlarında), 1976-cı ildə ilk dəfə «İllüziya revüsü» attraksionu ilə müstəqil çıxış etmişdir. Dünyanın 48 ölkəsində qastrolda olmuşdur. «Uşaqlığın son gecəsi», «Cəsurlar meydanı», «Sirk meydançası» və s. filmlərdə çəkilmişdir. Abdullayev haqqında «Sirk mənim həyatımdır» sənədli filmi yaradılmışdır.

Filmoqrafiya
------------

* Uşaqlığın son gecəsi (film, 1968)
* O qızı tapın (film, 1970)
* Xosrov və Lida Abdullayevlər (film, 1974)
* Sirk mənim həyatımdır (film, 1978)

İstinadlar
----------

1. ↑  ABDULLAYEV Xosrov Abdaulla oğlu // Azərbaycan Milli Ensiklopediyası (25 cilddə). 1-ci cild: A – Argelander (25 000 nüs.). Bakı: "Azərbaycan Milli Ensiklopediyası" Elmi Mərkəzi. 2009. səh. 32. ISBN 978-9952-441-02-4.
**Ayzeya Fayrbreys** (*ing.* Isaiah Firebrace; d. 21 noyabr 1999, Portland, Viktoriya, Avstraliya) - Avstraliya müğənnisi. O, 2016-cı ildə Avstraliyanın *The X Factor* müsabiqəsinin qalibi olmuşdur. Daha sonra "Don't Come Easy" mahnısı ilə Avstraliyanı 2017 Avroviziya Mahnı Müsabiqəsində təmsil etmiş və 9-cu yeri qazanmışdır.

Həyatı
------

Ayzeya Fayrbreys 21 noyabr 1999-cu ildə Avstraliyanın Viktoriya ştatında yerləşən Portland şəhərində aborigen ailəsində anadan olmuş və Yeni Cənubi Uels ştatında böyümüşdür. Avstraliya tamaşaçısı Ayzeyanı ilk dəfə Melburn şəhərində keçirilən musiqi yarışmalarından birində iştirakdan sonra tanımağa başlamışdır. O yarışmada qazandığı uğurdan sonra David Jaanz musiqi məktəbində yüksək təqaüd ilə təhsil almışdır.

Musiqi karyerası
----------------

### 2016: The X Factor

2016-cı ildə Ayzeya Fayrbeys Avstraliyanın 8-ci *The X Factor* musiqi yarışmasının dinləmələrinə qatılmış və Britaniya müğənnisi Adelin "Hello" mahnısını ifa etmişdir. İlk mərhələni uğurla adlayan Ayzeya növbəti beş həftə ərzində göstərdiyi möhtəşəm ifalar sayəsində yarışmanın final mərhələsinə adlamağa nail olmuşdur. Həmin ilin noyabr ayında baş tutan final gecəsində Ayzeya Avstraliyanın tanınmış müğənnisi Cessika Mauboy ilə birlikdə Aviçinin "Wake Me Up" mahnısını ifa etmişdir. Müğənni finalda eyni zamanda özünün "It's Gotta Be You" adlı ilk sinqlını ifa etmiş və nəticədə yarışmada qələbə qazanmışdır. "It's Gotta Be You" Avstraliya ilə yanaşı Yeni Zelandiya, Danimarka, İsveç və Niderland hit paradlarına da daxil ola bilmişdir.

2016-cı ilin dekabr ayında Ayzeyanın *Isaiah* adlandırdığı ilk debüt albomu işıq üzü görmüşdür. *Isaiah* Avstraliya albom siyahılarında 12-ci yerə yüksələ bilmişdir.

### 2017: Avroviziya Mahnı Müsabiqəsi

*The X Factor Australia* yarışmasındakı qalibiyyətindən sonra Avstraliyanın SBS telekanalı Ayzeya Fayrbeysin qitəni Ukraynanın paytaxtı Kiyevdə keçirilən 2017 Avroviziya Mahnı Müsabiqəsində təmsil edəcəyini elan etmişdir. Ayzeyanın müsabiqədə ifa etməli olduğu "Don't Come Easy" mahnısı elə həmin gün dinləyicilərə təqdim edilmişdir. Müsabiqənin yarımfinal mərhələsini uğurla adlayan Ayzeya finalda Avstraliyaya 9-cu yeri qazandırmışdır.

Diskoqrafiya
------------

| Albom | İl |
| --- | --- |
| "Isaiah" | 2016 |
|

### Sinqlları

| Mahnı adı | İl |
| --- | --- |
| "It's Gotta Be You" | 2016 |
| "Don't Come Easy" | 2017 |
| "Streets of Gold" |

İstinadlar
----------

1. ↑  "Isaiah is Australia's artist for Kyiv!". eurovision.tv. Avropa Yayım İttifaqı. 2017-03-09 tarixində arxivləşdirilib. İstifadə tarixi: 7 mart 2017.

|
|  |
|
| Əvvəlki:**Dami İm  "Sound of Silence"** | **Avstraliya Avroviziya Mahnı Müsabiqəsində** **2017** | Sonrakı:**Cessika Mauboy  "We Got Love"** |

Xarici keçidlər
---------------
Bu adın digər istifadə formaları üçün bax: Gəncəvi.

Nizami adına Ədəbiyyat Muzeyinin binasının pəncərəsində Rəziyyə Gəncəvi rəsmi
**Rəziyyə Gəncəvi** — XII-XIII əsrlərdə yaşamış Azərbaycan şairəsi. Ən çox rübailəri ilə məşhurdur.

Haqqında
--------

Rəziyyə Gəncəvinin əsərlərinə Cəlaləddin Xəlil Şirvaninin XIII əsrdə tətib etdiyi "Nüzhətül-məcalis" adlı məcmuədə rast gəlindiyindən alimlər onun XII-XIII əsrlərdə yaşadığını təxmin edirlər.

Rübailəri
---------

**\*\*\***
Yolun torpağıtək eyləsən də xar,  

Yenə də qulunam, ey əziz dildar!  

Qərqəm göz yaşına, mərhəmət qılıb,  

Alsan ağuşuna məni, nə olar?

**\*\*\***
Yuxum yox, getmə sən, canan, gözümdən,  

Getməyir göz yaşı bir an gözümdən.  

Çünki sən gözümü etmisən məskən,  

Sevincdən yaş damır hər an gözümdən.

İstinadlar
----------

Ədəbiyyat
---------


Vikimənbədə ***Müəllif:Rəziyyə Gəncəvi*** ilə əlaqəli məlumatlar var.

* Azərbaycan qadın şairləri antologiyası, "Avrasiya Press", Bakı, 2005
Vikipediyada bu ad-soyadlı digər şəxslər haqqında da məqalələr var; bax: Yevgeni Rudakov.

**Yevgeni Mixayloviç Rudakov** (*rus.* Евге́ний Миха́йлович Рудако́в, 22 yanvar 1907, Yartsevo, Smolensk vilayəti, Rusiya İmperiyası — 25 fevral 1940, Pitkyarant rayonu, Kareliya MSSR) — Sovet tankçısı, Sovet İttifaqı Qəhrəmanı (20 may 1940), 15-ci Ordunun 72-ci Motoatıcı Diviziyasının 394-cü Əlahiddə Tank Batalyonunun komandiri. Kapitan.

Haqqında
--------

Köhnə təqvimlə 9 yanvar 1907-ci ildə Smolensk vilayətinin Duxovsçinskiy rayonunun Yartsevo kəndində anadan olmuşdur. Uşaqlıq və məktəb illəri Safonovski rayonunun Rıbki kəndində keçmişdir. Atasını erkən itirmişdir. Yerli məktəbdə 5 sinif oxumuşdur. 1920-ci ildə komsomola qoşuldu və tezliklə kənd komsomol təşkilatının rəhbəri oldu. 1923-cü ildən etibarən Yartsevoda çörək sexində işləməyə başlamış və axşam məktəbini bitirmişdir.

1924-cü ildə Evgeni Smolensk şəhərinə köçdü və burada inşaatlarda işləməyə başladı. 1929-cu ildə komsomol təşkilatının göndərişi ilə Oryol şəhərində yerləşən M.V.Frunze adına Qırmızı Bayraq və Lenin ordenli Oryol tank qoşunları litseyinə oxumağa yollandı. Litseyi bitirdikdən sonra əvvəl taqım, sonra bölük, sonra isə batalyon komandiri kimi müxtəlif vəzifələrdə çalışdı.
İkinci Dünya müharibəsinin başlanğıcında - 1939-cu ildə SSRİ-nin İkinci Reç Pospolitaya müdaxiləsində iştirak etdi. Elə həmin ilin sonunda kapitan Rudakov 15-ci Ordunun 72-ci Motoatıcı Diviziyasının 394-cü Əlahiddə Tank Batalyonunun komandiri olaraq Qış müharibəsi adıyla da tanınan SSRİ - Finlandiya müharibəsində iştirak etdi.

### Son döyüşü

İstinadlar
----------
Rəşad Mirhaşım oğlu Haşımov 5 iyun 1971-ci ildə Bakıda anadan olmuşdur.

A.Zeynallı adına Musiqi Texnikumunda oxumuşdur. 1990-cı ildə Bakı Musiqi Akademiyasının yetirməsidir.

1990-cı ildə "Aypara" qrupunun tərkibində Almatı şəhərində keçirilən "Asiyanın səsi" müsabiqəsində iştirak etmişdir. Həmin illərdə "AzKonsert" Dövlət qastrol birliyində pianoçu kimi işləmişdir.

1993-cü ildə "Rast" qrupunu yaratmış və hal-hazıradək həmin kollektivin bədii rəhbəridir.

1994-cü ildə Xalq Artisti Siyavuş Kəriminin rəhbərliyi altında studiyada çalışmış, bir neçə musiqi layihələrində yaxından iştirak etmişdir.

"Rast" qrupu 1996-cı ildə Fransada keçirilən "Radio France İnternational" müsabiqəsində iştirak edərək 360 qrupdan 10 ən güclü qrupların sırasına düşərək müsabiqənin finalçısı olmuşdur.

2005-ci ildə Azərbaycan incəsənət ustalarının nümayəndə heyəti tərkibində R. Haşımov "Rast" qrupu ilə birgə Dövlət Kreml Sarayında keçirilən Rusiyada Azərbaycan ilinin təntənəli açılış mərasimində çıxış etmişdir. Həmin ildə Parisdə keçirilən görkəmli akademik Yusif Məmmədəliyevin 100 illiyinə həsr olunmuş tədbirin musiqi rəhbəri olmuşdur.

R. Haşımovun rəhbərlik etdiyi "Rast" qrupu 1996-cı ildə "Humay", 1997, 1998, 1999-cu illərdə "Qrand" mükafatlarına layiq görülmüşdür.

2013-cü ildən "Eurovision" musiqi yarışmasının Azərbaycan üzrə münsiflər heyətinin üzvüdür.

Azərbaycan mədəniyyətinin və musiqi təhsilinin inkişafındakı xidmətlərinə görə 2006-cı ildə "Əməkdar artist" fəxri adı ilə təltif olunub

Filmoqrafiya
------------

1. Vəkil hanı? (film, 2011)
2. Qanun naminə (serial, 2013)

|  |  |
| --- | --- |
|  |  ***Musiqiçi** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |

1. ↑  Azərbaycan Respublikasının mədəniyyət xadimlərinə fəxri adların verilməsi haqqında Azərbaycan Respublikası Prezidentinin Sərəncamı[*ölü keçid*]
XIX əsrə aid kəmər Azərbaycan poçt markasında
Bu adın digər istifadə formaları üçün bax: Kəmər.
**Kəmər** ya da **Toqqa** — geyim elementi.

Qədimdən mövcuddur. Yoxsulların kəmərləri sadə, hakim sinfin nümayəndələrinin kəmərləri isə, adətən, daş-qaşla bəzədilmiş qiymətli metaldan olurdu. Kəmərin qayışına bəzən qızıl və ya gümüş pullar da düzülürdü. Hələ 6-7 min il bundan əvvəl kəmər geniş yayılmışdı. Qazıntılar zamanı Azərbaycanın Gədəbəy rayonunda e.ə. I minilliyə aid müxtəlif təsvirlərdə bəzədilmiş tunc kəmər tapılmışdır.

Azərbaycan tətbiqi sənətində geniş yayılmış kəmərin bir sıra nümunəsi Azərbaycanın, eləcə də xarici ölkə muzeylərində saxlanılır. Məsələn, İstanbuldakı Topqapı muzeyində saxlanılan 1507-ci ildə düzəldilmiş və zəngin daş-qaşla bəzədilmiş I Şah İsmayılın kəməri sənətkarlıq nümunələrindəndir. Kəmər qadın bəzəyi kimi Azərbaycanda geniş yayılmışdı. Gəlin köçərkən keçmişdə qızın belinə rəmzi kəmər bağlayar və ona çoxlu övlad (adətən oğlan) arzulayardılar. Qırmızı kəmər bağlamaq yetkinlik,uğur və gələcək ailəni bəd ruhlardan qoruma simvolu sayılırdı.

İstinadlar
----------



| ⛭Geyimlər |
| --- |
| Üst geyimləri | Yapıncı  • Arxalıq  • Baharı  • Qaba  • Çuxa  • Çəpkən  • Don  • Eşmək  • Əlcək  • Gödəkcə  • Güləcə  • Xalat  • Jilet  • Kostyum  • Köynək  • Kürk  • Ləbbadə  • Palto  • Pencək  • Pərəncə  • Plaş  • Şalvar  • Kolqotqa  • Üst köynəyi |
| Ayaq geyimləri | Ayaqqabı  • Çarıq  • Lapçın  • Boğazdı  • Dübəndi  • Başmaq  • Corab  • Çəkmə  • Sabo  • Çəkələk |
| Geyim elementləri | Kəmər |
**Rəşad Bəxtiyarov** (24 dekabr 1978) — Azərbaycan aktyoru. Azərbaycan Respublikasının əməkdar artisti.

Həyatı
------

Rəşad Bəhram oğlu Bəxtiyarov 25 dekabr 1978-ci ildə Bakıda anadan olmuşdur. 2002-ci ildə Azərbaycan Dövlət Mədəniyyət və İncəsənət Universitetinin dram və kino aktyorluğu fakültəsini bitirmişdir. Tələbəlik dövründə Milli Teatrın tamaşalarının kütləvi səhnələrində sözsüz rollar ifa edib. 2001-ci ildən teatrın truppasında fəaliyyət göstəriba.

Rəşad Bəxtiyarov Akademik Milli Dram Teatrının səhnəsində aşağıdakı rolları oynayıb:
Şəmsi bəy ( "Eşq və intiqam" S.S.Axundov ), Müxbir ( "Kəllə" N.Hikmət ), Qəzet satan ( "Hərənin öz payı" X.Qoca ), Kinto,Qarson və Rəssam ( "Brüsseldən məktublar" H.Həsənov ), Silvestr ( "Skapenin kələkləri"J.Molyer ), Bədxəbər ( "Varlı qadın "Ə.Əmirli ), Orxan ( "Afət" H.Cavid ), Ərəb zabiti ( "Dar ağacı" B.Vahabzadə ), Milis ( "Ölüləri qəbristanlıqda basdırın" İ. Şıxlı ), Baloğlan ( "Eloğlu" A.Şaiq ), 1-ci gənc ("Mesenat" Ə.Əmirli ), Abdi ("Qanlı Nigar" S.Şəndil), Andrey ("Keçmişdən gələn zəng", A.Krım), şeypurçu əsgər ("Generalın son əmri", Vaqif Səmədoğlu), Xlopov ("Müfəttiş", Nikolay Qoqol), Toğrul ("Yaşar", Cəfər Cabbarlı).

Rəşad Bəxtiyarov "Həqiqət işığında"(Mirzəyev) və "Bəyaz həyat" (Sonanın oğlu) telefilmlərində çəkilib.

Mükafatları
-----------

10 may 2019-cu ildə, 7 may 2020-ci ildə və 7 may 2021-ci ildə Prezident Mükafatına layiq görülmüşdür.

Filmoqrafiya
------------

1. Bəyaz həyat (film, 2003)
2. Bir anın həqiqəti (film, 2003)
3. Son arzu (film, 2003)
4. Məşədi İbad-94 (film, 2005)
5. Qardaşımdan yaxşısı yox idi (film, 2010)
6. Mürafiə vəkillərinin hekayəti (film, 2011)
7. Bir ailəm var (teleserial, 2013)
8. 2 ömür (film, 2016-2017) (bədii serial) (rol: Aydın)
9. Ata ocağı (film, 2017) (bədii serial)

İstinadlar
----------

1. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 10.05.2019. 2019-05-11 tarixində arxivləşdirilib. İstifadə tarixi: 2019-05-10.
2. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 07.05.2020. 2020-09-18 tarixində arxivləşdirilib. İstifadə tarixi: 2020-05-07.
3. ↑  *President.Az.* "İncəsənət xadimlərinə Azərbaycan Respublikası Prezidentinin mükafatlarının verilməsi haqqında Azərbaycan Respublikası Prezidentinin Sərəncamı" (az.). President.az. 07.05.2021. 2021-11-13 tarixində arxivləşdirilib. İstifadə tarixi: 2021-05-07.
**David Şukri oğlu Bakradze** (*gürc.* დავით შუქრის ძე ბაქრაძე; 1 iyul 1972, Tbilisi) — Gürcüstanın dövlət xadimi və siyasətçisi.

Həyatı
------

1 iyul 1972–ci ildə Gürcüstanın Tbilisi şəhərində anadan olmuşdur.

1994–cü ildə Gürcüstan Texniki Universitetini fərqlənmə ilə bitirmişdir. Həmin il Texniki Universitetin "Radiofizikanın nəzəri əsasları" ixitisası üzrə aspiranturasına daxil olmuşdur.

1995–1996–cı illərdə Gürcüstan – ABŞ Dövlət idarəçiliyi İnstitunda təhsil almışdır.

1997–2000–ci illərdə Gürcüstanın Xarici İşlər Nazirliyində tərk-silah etmə və silahlandırmaya nəzarət idarəsinin rəis müavini, rəisi olmuşdur.

2000–2002–ci illərdə Gürcüstan Xarici İşlər Nazirliyinin hərbi-siyasi departamentinin rəisinin müavini oldu.

2002–2003–cü illərdə Gürcüstanın Milli Təhlükəsizlik Şurasının apparatın rəhbərinin təhlükəsizlik məsələləri üzrə xidmətinin rəisi oldu.

2003–2004–cü illərdə Gürcüstanın Milli Təhlükəsizlik Şurasının apparıtında xarici-siyasi təhlükəsizlik və konfliktlər departamentinin rəisi oldu.

2004–cü ildə Milli Təhlükəsizlik Şurasının apparatının siyasi təhlükəsizlik departamentinin rəisi, iyun 2004–cü ildən Gürcüstan Prezidentinin milli təhlükəsizlik məsələləri üzrə köməkçisi və Gürcüstanın Milli Təhlükəsizlik Şurasının katibi vəzifəsinə təyin edildi.

2004–2007–ci illərdə Gürcüstan Parlamentinin üzvü, Parlamentdə Avropaya inteqrasiya komitəsinin sədri, iyul 2007–ci ildən Gürcüstanın konfliktli məsələlərin həlli üzrə Dövlət Naziri vəzifəsinə təyin edilmişdi.

24 yanvar 2008–ci ildən 5 may 2008–ci ilədək Gürcüstanın Xarici İşlər Naziri, 7 iyun 2008–ci ildən 21 oktyabr 2012–ci ilədək Gürcüstan Parlamentinin sədri olmuşdur.

Rus və ingilis dillərini bilir. Evlidir, iki övladı var.

İstinadlar
----------

1. 1 2 3 4 5 6 7 8 9 10 11 12  Azərbaycan Respublikası Xarici İşlər Nazirliyi: Gürcüstan (qısa icmal) — 6. Tərcümeyi – hallar Arxivləşdirilib 2015-07-07 at the Wayback Machine — Yoxlanılıb: 22.02.2015

Xarici keçidlər
---------------

* David Bakradzenin rəsmi səhifəsi — Facebookda